stanford-oval/wikipedia huggingface dataset:
ספון (קומיקס)
אזכור במדיות אחרות > קולנוע

בשנת 1997 יצא לאקרנים סרט קולנוע בכיכובו של מייקל ג'אי ווייט כאל סימונס/ספון, ג'ון לגוויזאמו כ"ליצן", מרטין שין כג'ייסון ווין, ומלינדה קלארק כג'סיקה פריסט. הסרט קיבל ביקורות שליליות רבות על היותו מגעיל ודוחה, על האפקטים הגרועים ועל כתיבת התסריט. למרות זאת, הסרט נחל הצלחה קופתית וקיבל ביקורות מעורבות מצד מעריצי הדמות.
טוד מקפרלן ציין כבר בשנת 2009 שהוא התחיל לפתח תסריט לסרט אתחול לסרט משנת 1997. כעבור כשנתיים הוא ציין שהסרט מעורר עניין רב בהוליווד, וגילה ששחקן זוכה אוסקר פנה אליו והביע רצון לשחק בתפקיד הפרוטגוניסט. הוא סירב לחשוף את זהות השחקן, אך נראה שמדובר בג'יימי פוקס שהביע בגלוי רצון עז לגלם את דמותו של ספון. בראשית שנת 2015 הודיע מקפרלן כי הוא חוזר לעבוד על הסרט החדש, ובפברואר 2016 הוא עדכן שכתיבת התסריט הסתיימה. ביולי 2017 נמסר רשמית שמקפרלן יביים, וסרט האתחול יופק על ידי חברת "בלאמהאוס" של ג'ייסון בלאם. בינואר 2018 נמסר שדמותו של ספון לא תדבר כלל בסרט, אך הצופים יהיו מודעים למחשבותיה ורגשותיה בדרכים אחרות. מקפרלן לא פירט כיצד הדמות תתקשר, ואם השוטרים יוכלו להבין אותה, או שמא רק הצופים. עוד הסביר מקפרלן, שספון לא יהיה למעשה הדמות הראשית, אלא הבלש מקסימיליאן "טוויץ'" ויליאמס. הוא השווה את הדבר ל"מלתעות", סרט שבו הכריש הוא דמות שלא מדברת, ואילו הדמות המרכזית היא השריף. במאי 2018 נמסר רשמית שג'יימי פוקס יגלם את ספון, וביולי באותה שנה נודע שג'רמי רנר יגלם את דמות "טוויץ'" ויליאמס. מאז לא התקדם דבר משום שמקפרלן עיכב את פיתוח ההפקה לאור דרישתו שהסרט יופק לפי התסריט שהוא עצמו כתב, וכן עמד על כך שהסרט יעמוד בסיווג צפייה "R"‏ (Restricted – הגבלת צפייה מתחת לגיל 17 בהשגחת מבוגר, לפי סיווג התאחדות הקולנוע של אמריקה), ובנובמבר 2019 נמסר שפיתוח הסרט יחודש לאור הצלחת "ג'וקר", שקיבל אף הוא סיווג "R". במאי 2020, לאחר שהות ממושכת, הודיע המפיק ג'ייסון בלאם שחלה התקדמות משמעותית בפיתוח סרט האתחול.
אזכור במדיות אחרות > טלוויזיה

בשנת 1997, השנה שבה יצא סרט הקולנוע, עלתה לשידור ברשת HBO סדרה מונפשת בשם "Todd McFarlane's Spawn", ובה דובבה דמות ספון על ידי קית' דייוויד (אנ'). הסדרה נמשכה שלוש עונות, בכל עונה שישה פרקים בני 30 דקות כ"א, וזכתה בשני פרסי אמי ושני פרסי גלגל הזהב מטעם אגודת עורכי סאונד בקולנוע (אנ'). שלושת כותרי הסדרה יצאו ל-DVD, כאשר ביוני 2007 הוציאה HBO מהדורה לציון 10 שנים שכוללת את כל הסדרה.
בפברואר 2013 הודיע מקפרלן שהוא מקדם סדרה מונפשת חדשה, אך הפרויקט לא מומש על אף שלפי הדיווחים הסדרה כבר הייתה כתובה.
בספטמבר 2019 מסר מקפרלן שהוא עובד על שני פרויקטים מונפשים נפרדים לטלוויזיה: אחד לילדים ואחד למבוגרים. במאי 2020 הוא חשף שבידיו יש כבר סרט מונפש באורך מלא, מוכן להפצה. ככל הנראה, מדובר באחד משני הסרטים שעליהם מסר מקפרלן בספטמבר.
באפריל 2020 הודיע מקפרלן שבכוונתו להפיק סרט לייב אקשן לטלוויזיה, שיהווה ספין אוף לסרט הלייב אקשן הקולנועי הצפוי.
אזכור במדיות אחרות > משחקי מחשב

בשנת 1995 יצא המשחק "Todd McFarlane's Spawn" לקונסולת SNES.
בשנת 1997 יצא המשחק "Spawn: The Eternal" לקונסולת פלייסטיישן.
בשנת 2000 יצא המשחק "Spawn: In The Demon's Hand" לקונסולת Sega Dreamcast ולמחשב האישי.
בשנת 2003 יצא המשחק "Spawn: Armageddon" לקונסולות ה־Xbox, פלייסטיישן 2 ונינטנדו גיימקיוב. כמו כן, ספון זכה באותה השנה להיות "הכוכב האורח" לגרסת ה-Xbox של המשחק SoulCalibur 2 שפיתחה החברה היפנית Namco.
ספון הוא דמות אורחת במשחק מורטל קומבט 11 שיצא במאי 2019, והחל מ-17 במרץ 2020 ניתן להוריד את הדמות למשחק. השחקן קית' דייוויד שב לדבב את הדמות, ומקפרלן נתן למפתחים חופש פעולה לגבי האופן שבו יוצג ספון במשחק.
אזכור במדיות אחרות > מוזיקה

"The Dark Saga" של להקת הפאוור מטאל Iced Earth הוא אלבום קונספט משנת 1996 המבוסס על סיפורו של ספון. עטיפת האלבום, באיורם של טוד מקפרלן וגרג קפולו, מציגה את ספון עצמו, אם כי סיבות משפטיות מנעו מהלהקה מלהשתמש בשמות הדמויות בשירים[דרוש מקור].
פסקול הסרט משנת 1997 כלל שילובים בין סגנונות האינדסטריאל מטאל, מטאל אלטרנטיבי, ראפ מטאל ונו מטאל, עם להקות ואמנים כמרילין מנסון, קירק האמט, מובי, קורן, ג'וש וינק, הפרודיג'י, טום מורלו, סילברצ'ייר, הנרי רולינס, אינקיובס, סלייר, פילטר, דה קריסטל מת'וד ואורביטל.
הערות שוליים

Kostursky, Kate (April 30, 2020). “Spawn” #1. Multiversity Comics
↑  Kostursky, Kate (April 30, 2020). “Spawn” #1. Multiversity Comics
↑  Jackson, Matthew (June 19, 2019). TODD MCFARLANE'S SPAWN BECOMES LONGEST-RUNNING CREATOR-OWNED COMIC WITH ISSUE #301. SyFy Wire
↑  Top 100 Comic Book Heroes: #36 – Spawn, IGN
↑  The 50 Greatest Comic Book Characters. Empire. August 1, 2019
↑  Langshaw, Mark (August 24, 2009). McFarlane begins work on 'Spawn' script. Digital Spy
↑  Langshaw, Mark & Raynolds, Matthew (September 11, 2011). 'Spawn' movie reboot update offered by Todd McFarlane. Digital Spy
↑  holmes, Adam Spawn: What We Know So Far About The Reboot. Cinema Blend. Retrieved May 26, 2020
↑  Langshaw, Mark (july 29, 2013). Jamie Foxx "aggressively pursuing" Spawn role. digital Spy.
↑  Todd McFarlane here….Unedited and Uncensored! AMA!. Reddit. Retrieved May 26, 2020
↑  Dornbush, Jonathon (February 15, 2016). Todd McFarlane gives Spawn film reboot update. EW
↑  Kit, Borys (July 21, 2017). New 'Spawn' Movie in the Works From Todd McFarlane, Blumhouse. The Hollywood Reporter
1 2  Holmes, Adam (january 18, 2018). How Spawn Will Communicate In The Reboot, According To Todd McFarlane. Cinema Blend
↑  Fleming, Mike JR. (may 29, 2018). Deadline
↑  Squires, John (July 9, 2018). Jeremy Renner Now Confirmed To Be Playing Twitch Williams in ‘Spawn’. Bloody Disgusting
1 2  Weiss, Josh (September 3, 2019). TODD MCFARLANE REPORTEDLY WORKING ON TWO ANIMATED SPAWN SHOWS FOR KIDS AND ADULTS. SyFy Wire
1 2  Brad Miska, ‘Spawn’: Jason Blum Says “There’s Been a Seismic Event” in Regards to New Movie’s Progress, Bloody Disgusting, ‏2020-05-26 (באנגלית)
↑  Ryan, Scott (october 31, 2019). Spawn Reboot May Finally Get Going Thanks to Joker Success. Movie Web
↑  Spawn Voice. Behind The Voice Actors. Retrieved may 27, 2020
↑  Spawn (1997–1999) Awards. IMDb. Retrieved May 27, 2020
↑  Langshaw, Mark (february 15, 2013). 'Spawn' new animated series in the works. Digital Spy
↑  Chapman, Matt (January 8, 2018). Spawn reboot cast, trailer, release date, plot, spoilers and everything you need to know. Digital Spy
↑  Thomas, Matthew (May 2, 2020). SPAWN Creator Todd McFarlane Reveals He's Got A 90-Minute Animated Project Ready To Go. Comic Book Movie
↑  Damaske, Damion (April 16, 2020). TODD MCFARLANE SAYS LIVE-ACTION SPAWN TV SERIES A POSSIBILITY. Arrow in the Head
↑  Duckworth, Joshua (July 21, 2019). Mortal Kombat 11: New Spawn Info Revealed by Todd McFarlane. Game Rant
↑  Mcwertor, Michael (March 8, 2020). Spawn comes to Mortal Kombat 11 on March 17 Polygon
↑  It feels like home!. Kieth david on Twitter, September 11, 2019
↑  Iced Earth – The Dark Saga
| --- | --- |
בקרת זהויות :  GND: 1097601331  MusicBrainz: 4a1eb92e-0b0f-495f-9982-d43a843c9c6f  VIAF: 41146153005505251528   WorldCat (עם VIAF): 41146153005505251528 
קוספליי של ספון באקספו הקומיקס של שיקגו, 2013.
פסל של ספון – הממודל לפי הופעתו בסרט הקולנוע – בכנס קומיק-קון שנערך באריזונה ב-2012.
אקרית הורואה

| אקרית הורואה |
| --- | --- |
 נקבת אקרית הוורואה במנח גב
מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישנים
תת־מחלקה:: אקריות
סדרה:: Mesostigmata
תת־סדרה:: Monogynaspida
משפחה:: Varroidae
סוג:: Varroa
מין:: אקרית הורואה
שם מדעי
 Varroa destructor ‏אנדרסון וטרומן, 2000
שמות נוספים
 Varroa mite

אקרית הוורואה (שם מדעי: Varroa destructor) היא טפיל מקבוצת פרוקי-רגליים המשוייכת למחלקת העכבישנים, שתוקף חיצונית את דבורת הדבש וניזון מרקמות השומן בגופה, גורם לניוון כנפי הדבורה ולתמותה גבוהה של דבורים. אקרית הוורואה גורם למחלה הנגיפית הנקראת ורוזיס (Varroosis).
רביית אקרית הוורואה מתאפשרת רק במסגרת נחיל הדבורים והכוורת, ומתרחשת בעיקר בין סוף הסתיו לראשית האביב, והיא הגורם העיקרי לפגיעה כלכלית בענף הדבוראות, ואחד מהגורמים לעקה במסגרת הנחיל אשר מובילה להיעלמות הדבורים ברחבי העולם. אזור מוצאה של אקרית הוורואה הוא מזרח אסיה, היא התגלה לראשונה בישראל בסוף שנת 1984, והתפשטה במהירות לכלל המכוורות בארץ, וכיום כלל מסגרות גידול הדבורים המסחריות חייבות בהדברה, על-מנת להגן על המכוורות שלהן מפני הפגיעה של אקרית הוורואה.
תיאור

צבעה של נקבת אקרית הוורואה הבוגרת הוא חום-אדמדם, ואילו צבעו של הזכר הבוגר הוא לבן, גופה שטוח וצורתו ככפתור. אורכה של אקרית הוורואה הוא כ-1-1.8 מ"מ, רוחבה כ-2–5 מ"מ, ויש לה שמונה רגליים. אקרית הוורואה חסרה איברי ראייה, ומשקלה הוא כ-0.453 מ"ג. לורואה ארבע דרגות התפתחות: ביצה, נימפה ראשונה - פרוטונימפה, נימפה שנייה - דאוטונימפה ולאחריה השלב הבוגר.
אקרית הוורואה פרוטונימפה
אקרית הוורואה דאוטונימפה
אקרית הוורואה זכר בוגר
נקבה בוגרת במבט צד
רבייה, הזנה, הדבקה ותמותת הכוורת > תפוצה בעולם

מוצאה של אקרית הוורואה הוא באסיה, שם ניתן היה למצוא את הטפיל על דבורת הדבש האסייתית (Apis cerana), אולם זן זה של דבורים התפשט למדינות אחרות על-פני יבשות שונות, והתוצאה הייתה הדבקה נרחבת של דבורי הדבש האירופאיות.
1909-1958 - יפן (ראשית על גבי [A. cerana] ולאחר מכן גם על גבי [A. mellifera])
לפני 1965 - ברית-המועצות (רוסיה המערבית)
1967 - בולגריה
1975 - רומניה
1977 - גרמניה המערבית
1970 - ברזיל
שלהי 1970 - דרום אמריקה
1980 - פולין
1982 - צרפת
1984 - שווייץ, ספרד ואיטליה
1984 - ישראל
1987 - פורטוגל
1987 - ארצות-הברית
1989 - קנדה
1992 - בריטניה
1992 - מלטה
1998 - אירלנד
2000 - ניו זילנד (האי הצפוני)
2006 - ניו זילנד (האי הדרומי)
2007-2008 - איי הוואי (מלבד מאווי וקאואי)
החל מאמצע שנת 2012, נחשבת אוסטרליה כאזור שאין בו פגיעה של אקרית הוורואה. ועל-פי העיתון השבועי הגרמני די צייט, בראשית שנת 2010 התגלה באזור מחוז אל-כופרה (דרום-מזרח לוב), זן מבודד של דבורים שנראה כעמיד בפני אקרית הוורואה. גם איי הוואי (מאווי וקאואיי), הם אזורים שאין בהם פגיעה של אקרית הוורואה.
הגדרה ואפיון

עד שנת 2000 נחשב אקרית הוורואה כזן קרוב לזה הנקרא ורואה יעקובסוני. שני הזנים נצמדים כטפילים לדבורת דבש האסייתית (A. cerana). אולם הזן שתואר במקור בשנת 1904, על-ידי אנתוני קורנליס אודמנס (Anthonie Cornelis Oudemans) כ'ורואה יעקובסוני', אינו זהה לזן שנצמד כטפיל לדבורת הדבש האירופאית (A. mellifera). המעבר של אקרית הוורואה לדבורת הדבש האירופאית, התרחש ככל הנראה לראשונה בפיליפינים בראשית שנות ה-60 של המאה ה-20. כאשר דבורי דבש אירופאיות מיובאות באו במגע קרוב עם דבורי דבש אסייתיות נושאות טפילי אקרית הוורואה. עד שנת 2000 המדענים לא הגדירו וזיהו את אקרית הוורואה כזן נפרד, אולם לאחר מכן פורסם המאמר של דניס אנדרסון (D. L. Anderson) וג'ון טרומן (J. W. Trueman) (2000), ותיקן הנחות מוקדמות ותיוג מוטעה בספרות המחקר.
מחלת הורוזיס

המחלה הנגיפית שמתפתחת מהדבקה בטפיל אקרית הוורואה נקראת ורוזיס (Varro-osis), לעיתים נעשה שימוש בשם שגוי של המחלה לה גורם הטפיל, והיא נקראת ורואטוזיס או ורואזיס. שם המחלה - ורוזיס - מתקבל מהשם הטקסונומי של הטפיל - ורו, והסיומת - וזיס.  כפי שנקבע במינוח סטנדרטי על-ידי האגודה העולמית לקידום וטרינריה פרזיטולוגית. כך לדוגמה הארגון העולמי לבריאות בעלי-החיים (WOAH/OIE) משתמש במונח ורוזיס במדריך הבינלאומי של הארגון.
ניסיונות טיפול ומניעה של פגיעת אקרית הוורואה נחלו הצלחה חלקית בלבד. תחילה ניתן לדבורים תכשיר תרופתי-כימי של פלוואלינט (Fluvalinate), פירתרואיד סינתטי (Synthetic Pyrethroid) שהצליח לפגוע בכ-95% מאקריות הוורואה. אולם ה-5% הנותרים פיתחו תחילה התנגדות ומאוחר יותר אף עמידות לתכשיר. לאחר הפלוואלינט פותח טיפול בתכשיר הקומפוס (Coumaphos), אולם אקרית הוורואה פיתחה עמידות גם לתכשיר זה.
ניטור, מניעה וטיפול > ניטור

ישנן מספר שיטות לניטור רמת אקרית הוורואה במושבת הדבורים. בשיטת ערבול אבקת סוכר, הדוגמים אוספים כ-300 דבורים באמצעות כוס מדידה עם סימון כמות של 1/2 כוס, ומניחים אותן בצנצנת עם מכסה של רשת תיל (1/8") ביחד עם שתי כפות של אבקת סוכר. לאחר מכן הם מערבלים את הדבורים בעדינות במשך כדקה לפני שהם הופכים את הצנצנת, ומנערים אותה במשך כשתי דקות מעל מגש, כדי לתפוס את האקריות כשהן נופלות. אקריות אלה נספרות והכמות הסופית מחולקת בשלוש, על-מנת לחשב את מספר האקריות לכל מאה דבורים. מטרתה של שיטה זו היא בדרך למנוע תמותה של הדבורים הנדגמות, אולם לא ניתן לדעת אם הערבול אינו גורם לפגיעה אחרת בדבורים. במסגרת שיטת שטיפת אלכוהול - שנמצאה כיעילה ביותר - הדוגמים אוספים כ-300 דבורים בעזרת אותה כוס מדידה, משקעים אותן באלכוהול 70% ואף יותר, סוגרים את הצנצנת עם מכסה ומערבלים אותה במשך כשתי דקות, לפני ששופכים את התכולה על מסך של רשת תיל (1/8") המונח מעל למגש. לאחר מכן האקריות נספרות ומחולקות בשלוש כמו בשיטה הקודמת. שיטה זו גורמת לתמותה של כל הדבורים הנדגמות. שיטת נוספת היא שיטת המשטח הדביק שאינה גורמת לתמותה של דבורים. בשיטה זו מצופה משטח דביק בשכבה עבה של וזלין (Petroleum jelly), ומונח מתחת לתא ההטלה ולמשטח רשת (או מסך דומה של רשת תיל 1/8"). לאחר שלושה ימים הדבוראי לוקח את המשטח הדביק וסופר את כמות אקריות הוורואה שנמצאות עליו. מספר זה מחולק בשלוש על-מנת לחשב את ממוצע האקריות שנופלות מתא ההטלה בכל 24 שעות. שיטה זו אינה גורמת לתמותה של דבורים, אך לוקח זמן רב יותר לקבל תוצאות באמצעותה.
ניטור, מניעה וטיפול > תכשירים כימיים למניעה וטיפול

ניתן לטפל באקרית הוורואה בתכשירים כימיים, דוגמת חומרים קוטלי אקריות, אולם יש להשתמש בחומרים אלה בזהירות מרבית, כדי למנוע אפשרות של זיהום הדבש המיועד לצריכה. שימוש נכון בחומרים קוטלי אקריות גם יאט את יכולתה של אקרית הוורואה לפתח עמידות לתכשירים.
ניטור, מניעה וטיפול > תכשירים כימיים למניעה וטיפול > תכשירים סינתטיים

פירתרואיד סינתטי (Synthetic Pyrethroid) - פלוואלינט (Fluvalinate) או אפיסטן בלבידים
אמיטרז (Amitraz) בלבידים ואחר-כך גלביטראז (על בסיס האמיטרז) ואפיוואר
תכשיר הצ'קמיט פלוס (CheckMite plus) - על בסיס קומפוס בלבידים
תימול גבישי מומס בספירט כירורגי בתוספת סוכר כמזון (המתכון של R. O. B. Manley)
חומצה אוקסלית
ניטור, מניעה וטיפול > תכשירים כימיים למניעה וטיפול > תכשירים אורגניים

חומצה פורמית (בעישון או ברפידות ספוגות)
ניתן לפזר על הדבורים אבקת סוכר (שיטת דאודה), טלק או אבקות "בטוחות" אחרות, בגודל גרגר בין 5 ל-15 מיקרומטר (0.20 ו-0.59 מיל).
שמנים אתריים, במיוחד לימון, מנטה ושמן תימין
סוכרוז אסטר בספריי
חומצה אוקסלית בטפטוף או בעישון.
שמן מינרלי (לשימוש בתעשיית המזון) בעישון או במריחה ישירה על נייר או חוטים
תרכובות טבעיות של כשותנית (Hopguard) ברצועות
אולם האמצעי האפקטיבי ביותר להגנה על דבורים מפגיעה של אקרית הוורואה בטווח ארוך, הוא גידול וריבוי דבורים עמידות בפני האקריות.
ניטור, מניעה וטיפול > אמצעים פיזים, מכניים והתנהגותיים למניעה וטיפול

ניתן למנוע פגיעה והתפשטות של אקרית הוורואה גם באמצעים שאינם כימיים, אשר רובם אינם מיועדים להסרה מוחלטת של אקרית הוורואה מהכוורת, אלא לצמצום אוכלוסיית האקריות לרמה שניתנת לניהול.
דבוראים רבים משתמשים במשטח תחתון עשוי מרשת במכוורות שלהם. כאשר אקריות נופלות לעיתים מגופן של הדבורים, עליהן לטפס חזרה על-מנת להצמד לדבורה אחרת. במידה ולכוורת יש משטח תחתון מרושת בגודל המתאים, הטפיל נופל למטה דרך החורים ברשת, אבל אינו יכול לטפס חזרה לכוורת. המשטח המרושת מאפשר גם זרימת אוויר מוגברת שמונעת עיבוי בכוורת במהלך החורף. במחקרים שנערכו במשך שנתיים באוניברסיטת קורנל נמצא שלמשטח הרשת אין השפעה כלשהי הניתנת למדידה. משטח מרושת בשילוב משטח דביק מתחתיו (מלכודות דבק) מפריד את האקריות שנופלות מגופן של הדבורים, כאשר המשטח הדביק מונע מהטפיל לטפס חזרה ולהצמד לדבורה אחרת.
אמצעי החימום, שימש לראשונה דבוראים במזרח אירופה בראשית שנות ה-70' של המאה ה-20, ומאוחר יותר הפך לאמצעי מקובל בכל העולם. באמצעי זה מסגרות השעווניות מחוממות לטמפרטורה של כ-104 מעלות פרנהייט (40 מעלות צלזיוס) למשך כמה שעות בכל פעם, כאשר החום גורם לאקריות ליפול מגופן של הדבורים. שילוב אמצעי זה עם משטח הרשת, יכול לספק בקרה ושליטה על אוכלוסיית האקריות עד כדי לסייע בהישרדות מושבת הדבורים. בגרמניה מיוצרים תנורי חימום אנטי-ורואה לשימוש של דבוראים מקצועיים, ואילו בצ'כיה קיבלה פטנט ויוצרה כוורת תרמו-סולארית.
אמצעי של הקפאת דבורים זכרים (הבוקעים מביציות לא מופרות), מתבסס על כך שאקרית הוורואה מעדיפה להצמד לזחלים ההופכים לזכרים. הדבוראי מניח בכוורת מסגרת שעוונית בגודל שמעודד את המלכה להטיל בעיקר זכרים, ולאחר שתאי ההטלה נסגרים על-ידי הדבורים הוא מניח את המסגרת בהקפאה. אמצעי זה הורג את הטפיל שניזון מהזכרים ובדרך-כלל גם את הזכרים עצמם, אולם לרוב מייצרות הכוורות כמות עודפת שלהם, כך שהפגיעה אינה משמעותית. לאחר ההקפאה ניתן להחזיר את המסגרת לכוורת. הדבורים הפועלות מפנות את הזכרים המתים ואיתם גם את האקריות המתות, והמחזור נמשך.
אמצעי של חיתוך זכרים המיושם בעיקר בכוורות בר עליון שמוצבות על משטח מוגבה. דבורי הדבש נוטות להקצות אזורים מותאמים לזכרים בשטחים הנמוכים ובצידי חלת-הדבש. חיתוך אזורים אלה בשלבים מתקדמים של הגידול ("שלב העיניים הסגולות") מפחית את כמות האקריות ואת פגיעתו של הטפיל במושבה, וכן מאפשר ניטור וספירה של האקריות על הזכרים.
ניטור, מניעה וטיפול > הנדסה גנטית

חוקרים הצליחו לשנות את ה-RNA של אקרית הוורואה ובכך לפגוע גנטית בטפיל. נעשו מאמצים גם לגדל ולהרבות דבורים עמידות לאקריות. בארצות-הברית פותחו שני זנים של דבורי דבש שיכולות לזהות גלמים פגומים מתחת למכסה תאי ההטלה ולהסיר אותם לפני שהטפיל מספיק להתפשט לכל הכוורת. באוניברסיטת פרדו, שבאינדיאנה ארצות-הברית עוסקים בפיתוח זן (“IN”/Indiana) שמנקה ופוגע באקריות ורואה בוגרות.
מישל וורם

מישל ארמנד וורם (בהולנדית: Michel Armand Vorm; נולד ב-20 באוקטובר 1983) הוא כדורגלן עבר הולנדי ששיחק בעמדת השוער.
קריירה

וורם החל במועדון הנוער של עיר הולדתו ניווחיין. ב-2004 הוא עבר לשחק באוטרכט מליגת העל ההולנדית. בעונתו הראשונה בקבוצה הוא לא שיחק כלל ולכן הושאל לקבוצת דן בוס מליגת המשנה בה שיחק 35 משחקים. בתום העונה חזר לאוטרכט בעמדת השוער השלישי אך בעקבות יכולות טובות באימוני טרום העונה הוא עבר לעמדת השוער הראשון ושיחק בליגה 33 מתוך 34 המשחקים בעונתו הראשונה, ומעמדו כשוער ראשון נותר איתן בהמשך. וורם החמיץ משספר משחקים בעונת 2007/2008 בשל פציעות בברכו ובכתפו. וורם עזב את אוטרכט בעונת 2011/12 ועבר לשחק בקבוצת סוונסי סיטי מהפרמייר ליג.
בעונתו הראשונה בסוונסי הוא הציג יכולות טובות ושמר על שער נקי ב-13 מתוך 37 משחקי הליגה בהם שיחק. יכולותיו הגבוהות הביאו לו שלושה תארים בקבוצה בתום העונה: שחקן השנה של האוהדים, שחקן השנה של השחקנים והשחקן הזר הטוב ביותר.
ב-23 ביולי 2014 חתם וורם בטוטנהאם הוטספר על חוזה לארבע שנים. במהלך עונת 2018/2019 נדחק וורם מעמדת השוער המחליף לטובת פאולו גזאניגה וכתוצאה מכך מיעט לשחק. וורם שוחרר מטוטנהאם לאחר עונת 2018/2019 עם סיום חוזהו, אך ב-14 באוקטובר 2019 הוחתם מחדש עד לסיום העונה בשל פציעתו הקשה של השוער הראשון, הוגו לוריס.
וורם שיחק בנבחרות הצעירות של הולנד ואף היה שותף בזכיית נבחרת הנוער באליפות אירופה עד גיל 21 - 2006. בשנת 2008 הוא זומן לראשונה לנבחרת הבוגרת ושיחק לראשונה במשחק ידידות ב-2009, ובמשחק רשמי ב-2010. הוא היה בסגל נבחרת הולנד למונדיאל 2010 כשוער שלישי. במהלך המונדיאל, אשתו ילדה בן והוא חזר להולנד למספר ימים על מנת להיות עם אשתו ובנו. הוא היה בסגל הנבחרת גם לטורנירים יורו 2012 ומונדיאל 2014.
ב-26 באוקטובר 2020 הודיע וורם על פרישתו מכדורגל בגיל 37.
תארים

גביע הפוטבול ליג: 2012
סגנות גביע העולם: 2010
מקום שלישי בגביע העולם: 2014
אליפות אירופה עד גיל 21: 2006
הערות שוליים

↑  לאחר ששוחרר בקיץ: מישל וורם חזר לטוטנהאם, באתר ONE‏, 14 באוקטובר 2019
| נבחרת הולנד – מונדיאל 2010 (מקום שני) |
| --- | --- | --- |
|  1 סטקלנבורג •  2 ואן דר וויל •  3 הייטינחה •  4 מאתייסן •  5 ואן ברונקהורסט •  6 ואן בומל •  7 קאוט •  8 דה יונג •  9 ואן פרסי •  10 סניידר •   11 רובן •  12 בולחרוז • 13 אוייר •  14 דה זיוו • 15 בראפהייד • 16 וורם • 17 אלייה • 18 שארס • 19 באבל • 20 אפלאיי • 21 הונטלאר • 22 בוסקר • 23 ואן דר וארט • מאמן: ואן מרוויק |  1 סטקלנבורג •  2 ואן דר וויל •  3 הייטינחה •  4 מאתייסן •  5 ואן ברונקהורסט •  6 ואן בומל •  7 קאוט •  8 דה יונג •  9 ואן פרסי •  10 סניידר •   11 רובן •  12 בולחרוז • 13 אוייר •  14 דה זיוו • 15 בראפהייד • 16 וורם • 17 אלייה • 18 שארס • 19 באבל • 20 אפלאיי • 21 הונטלאר • 22 בוסקר • 23 ואן דר וארט • מאמן: ואן מרוויק | הולנד |
| נבחרת הולנד – יורו 2012 |
| --- | --- | --- |
|  1 סטקלנבורג •  2 ואן דר ויל •  3 הייטינחה •  4 מאתייסן •  5 בומה •  6 ואן בומל •  7 קאוט •  8 נ. דה יונג •  9 הונטלאר •  10 סניידר •   11 רובן •  12 וורם • 13 פלאר •  14 שארס • 15 וילמס • 16 ואן פרסי • 17 סטרוטמן • 18 ל. דה יונג • 19 נארסינג • 20 אפלאי • 21 בולחרוז • 22 קרול • 23 ואן דר וארט • מאמן: ואן מרוויק |  1 סטקלנבורג •  2 ואן דר ויל •  3 הייטינחה •  4 מאתייסן •  5 בומה •  6 ואן בומל •  7 קאוט •  8 נ. דה יונג •  9 הונטלאר •  10 סניידר •   11 רובן •  12 וורם • 13 פלאר •  14 שארס • 15 וילמס • 16 ואן פרסי • 17 סטרוטמן • 18 ל. דה יונג • 19 נארסינג • 20 אפלאי • 21 בולחרוז • 22 קרול • 23 ואן דר וארט • מאמן: ואן מרוויק | הולנד |
| נבחרת הולנד – מונדיאל 2014 (מקום שלישי) |
| --- | --- | --- |
|  1 סילסן •  2 פלאר •  3 דה פריי •  4 מרטינס אינדי •  5 בלינד •  6 דה גוזמן •  7 יאנמאט •  8 דה יונג •  9 ואן פרסי •  10 סניידר •   11 רובן •  12 ורהאג • 13 ולטמן •  14 קונגולו • 15 קאוט • 16 קלאסי • 17 לנס • 18 פר • 19 הונטלאר • 20 ויינאלדם • 21 דפאי • 22 וורם • 23 קרול • מאמן: ואן חאל |  1 סילסן •  2 פלאר •  3 דה פריי •  4 מרטינס אינדי •  5 בלינד •  6 דה גוזמן •  7 יאנמאט •  8 דה יונג •  9 ואן פרסי •  10 סניידר •   11 רובן •  12 ורהאג • 13 ולטמן •  14 קונגולו • 15 קאוט • 16 קלאסי • 17 לנס • 18 פר • 19 הונטלאר • 20 ויינאלדם • 21 דפאי • 22 וורם • 23 קרול • מאמן: ואן חאל | הולנד |
קומודור VIC-20

| --- | --- |


 מידע כללי
 סוג:  מחשב ביתי
 מפתח:  חברת קומודור מכונות עסקיות
 יצרן:  קומודור אינטרנשיונל 
 תאריך הפצה:  1980-1985
 הקודם בסדרה:  קומודור PET 
 הבא בסדרה:  קומודור 64 
 מידע טכני
 מערכת הפעלה:  KERNAL 
 מעבד:   MOS Technology 6502 @ 1.108404 MHz (PAL) @ 1.02 MHz (NTSC)
 זיכרון:  5 kibibyte 
 
קומודור VIC-20 (באנגלית Commodore VIC-20) הוא מחשב שהושק על ידי חברת קומודור מכונות עסקיות בשנת 1980. ראשי התיבות של VIC הן: Video Interface Chip.
המחשב, מבוסס על מעבד 8-סיביות 6502, שפותח על ידי MOS Technologies, תוכנן כמחשב זול והמוני, ומחירו בהשקה היה 300 דולר.
קומודור VIC-20 הוא המחשב הראשון שקצב הייצור שלו עלה על 9000 יחידות ביום, והראשון שמכר מעל מיליון יחידות.
המחשב שווק בכל העולם בשם VIC-20 למעט יפן, שם נקרא VC-1001. בגרמניה נקרא המחשב VC-20 (בגרמנית, vic מבוטא כמו fick, שהיא מילה גסה).
המחשב הבא של קומודור, קומודור 64, דומה (כמעט זהה) בצורתו החיצונית ל-VIC-20, הוא המחשב הנמכר בכל הזמנים, לפי ספר השיאים של גינס.
הערות שוליים

↑  Early Home Computers, PediaPress, עמ' 223. (באנגלית)
| --- | --- |
בקרת זהויות :  NLI: 987007538791005171  LCCN: sh85143144
סרחיו גויקוצ'אה

סרחיו חבייר גויקוצ'אה (בספרדית: Sergio Javier Goycochea; נולד ב-17 באוקטובר 1963) הוא כדורגלן עבר ארגנטינאי ששיחק בעמדת השוער.
גויקוצ'אה היה ידוע ביכולתו לעצור פנדלים, יכולת אותה הוכיח לאורך קריירת המועדונים, שנפרשה על מספר מדינות באמריקה הדרומית ועונה אחת בצרפת, והקריירה הבינלאומית שלו במדי נבחרת ארגנטינה.
הפריצה הגדולה בקריירה של התרחשה במונדיאל 1990, בו היה מהגורמים הבולטים בהעפלתה של הנבחרת לשלב הגמר, והוא נכלל בסגל גם לטורניר מונדיאל 1994.
קריירת משחק

גויקוצ'אה החל את קריירת המשחק בקבוצת דפנסורס אונידוס, במדיה שיחק כארבע שנים. יכולתו במדי הקבוצה זיכתה אותו במעבר לקבוצת הפאר ריבר פלייט, אך במדיה שימש בעיקר כשוער שני, אחרי נרי פומפידו. במהלך שש שנותיו בקבוצה זכה גויקוצ'אה באליפות ארגנטינה, בגביע ליברטדורס 1986 (אחרי ניצחון בגמר כפול על אמריקה קאלי, בו לא זכה לקחת חלק), בתואר הגביע הביניבשתי 1986 (לאחר ניצחון על סטיאווה בוקרשט בו לא נטל חלק) ובגביע אינטראמריקנה 1987 (אחרי ניצחון בגמר כפול על אלחואלנסה, בו פתח גויקוצ'אה בשני המפגשים ושמר בשניהם על רשת נקייה).
ב-1988 החליט גויקוצ'אה לנסות את מזלו כשוער ראשון ועבר לשחק במיונאריוס מקולומביה. כבר בעונה הראשונה במדי הקבוצה זכה גויקוצ'אה באליפות קולומביה. לאחר ההופעה המשכנעת במונדיאל 1990, חזר גויקוצ'אה לארגנטינה וחתם במדי ראסינג קלוב, ממנה עבר לברסט הצרפתית בחוויה האירופית הראשונה והיחידה בקריירה שלו. הקבוצה שיחקה אז בליגת המשנה בעקבות הליך פירוק שעברה, אך פשטה רגל ונאלצה לעבור הליך פירוק נוסף שהוריד אותה לליגה השלישית ושלל ממנה את הסטטוס של קבוצה מקצוענית.
לאחר החוויה הקצרה בצרפת, עבר גויקוצ'אה לשנתיים בפרגוואי, הראשונה במדי סרו פורטניו והשנייה במדי אולימפיה, במדיה אף זכה באליפות. ב-1993 חזר לריבר פלייט, וזכה בה באליפות נוספת, לפני שעבר לקדנציות קצרות בדפורטיבו מנדיז'ו, אינטרנסיונל הברזילאית, ולס סארספילד, ולבסוף עונת פרישה בניואל'ס אולד בויס, במדיה פרש מכדורגל בשנת 1998, בגיל 35.